laion/Wikipedia-Exotic huggingface dataset:
לידה מכשירנית

לידה מכשירנית היא לידה באמצעות מכשיר ואקום או לידה באמצעות מלקחיים, במקרים בהם קיימות אינדיקציות לשימוש בהם, לצורך זירוז מהלך הלידה והימנעות מסיבוכים שונים. בין 4%-7% מכלל הלידות הווגינליות כיום מתבצעות באמצעות ואקום או מלקחיים, כאשר קיים שיעור רב יותר של לידות ואקום מאשר לידות מלקחיים. הסיבה המרכזית כיום ללידה מכשירנית היא מתן אפידורל, אשר מאריך את השלב השני של הלידה (השלב שעובר מפתיחה מלאה ועד יציאת העובר). יש לשקול ליילד באמצעות ואקום או מלקחיים במצבים הבאים: העובר נמצא במצוקה עוברית כפי שתועד במוניטור עוברי. מחלות אימהיות- שעלולות להאריך את השלב השני של הלידה (מחלות לב, ריאות וכדומה). כוריואמניוניטיס- מצבים של זיהום הקרומים (שק שפיר). שלב שני מוארך בלידה מכל סיבה שהיא (למעט דיסטוציה). היפרדות שליה. על היולדת להיות במצב של פתיחה מלאה, פקיעת מים, מצג ראש של העובר, שלפוחית שתן ריקה, ללא עדות לבעיה אגנית או לחוסר פרופורציה בין ראש העובר לאגן, וכן נוכחות של רופא המומחה בלידות מלקחיים או לידות ואקום. לידה מכשירנית אמורה להתבצע לתינוקות אשר קטנים ממשקל של 4 ק"ג, ולא לפני שבוע 34. לידה מכשירנית מבוצעת רק כאשר הראש מבוסס באגן (ובמצבים מאוד מסוימים של לידת תאומים). על הראש להיות ממוקם מעל +2 מבחינת הספינות כדי שתתבצע לידה מכשירנית. כמו כן על הראש להיות במצג של occipito-anterior או occipito posterior (ולא במצג טרנסוורסלי). במקרים בהם היולדת נמצאת בפתיחה מלאה כבר שלוש ארבע שעות, ואין התקדמות של התינוק החוצה, תידרש לפעמים לידת ואקום. בלידת מצמידים מכשיר ואקום לראש התינוק (מכשיר הנראה כמו גביע, המפעיל כוח שאיבה) ועוזרים לתינוק לצאת בעזרת כוח השאיבה שמופעל על התינוק. הגביע יכול להיות עשוי ממתכת, או מחומר רך. גביע ממתכת מוציא את התינוק יותר ביעילות, אבל גם אחוז גבוה יותר של פציעות של היילוד. חשוב להקפיד במקרים כאלה כי שום דבר לא חוסם את יציאת התינוק, האגן רחב מספיק והראש של התינוק נמוך מספיק. במידה ולידת ואקום אינה מצליחה, השלב הבא הוא ניתוח קיסרי. במקרים מסוימים רופאים יבצעו לידת מלקחיים. המלקחיים נראים כמו שתי כפות מוצלבות, בעלות ארבעה חלקים. מלקחיים שונים ישמשו בלידות שונות (למשל לידה ראשונה לעומת לידות נוספות). באמצעות המלקחיים תופסים את התינוק, ומנחים אותו החוצה. החל מהעשורים האחרונים של המאה העשרים רופאים מעדיפים להשתמש במכשיר ואקום ופחות במלקחיים. במחקרים אשר השוו בין לידת מלקחיים, ולידת ואקום, התגלה כי לידת מלקחיים יעילה יותר בהוצאת התינוק מהרחם, אך גם יוצרת יותר בעיות עבור האם (בעיות כמו קרעים, דימומים וחבלות) . אותו המחקר מראה כי מבחינת פציעה של התינוק, אין הבדל בין המכשירים. לידת מלקחיים עלולה לגרום נזק לתעלת הלידה, לאצירת שתן, תחלואה וחום אצל האם. התינוק עלול לסבול מדימום מוחי, פגיעה ב- brachial plexus, צפלו-המטומה, ופגיעות שונות בפנים (כגון ב- facial nerve או בקרנית). לידת ואקום עלולה להביא לדימומים שונים (כגון צפלו-המטומה, המטומה תוך קרניאלית, דימום ברטינה- שכיח), לשבר בעצם הבריח ולצהבת שהיא כתוצאה מההמטומה. מרבית הסיבוכים הקשים נדירים. ד"ר דורון דוקלר, פרופ' אדי ויסבוך, לידת ואקום, באתר קופת חולים כללית, ‏יוני 2015 ד"ר ישראל הנדלר, לידת ואקום: ההשפעה על התינוק ועליך והאם קיימים סיכונים, באתר פמפרס, ‏נובמבר 2019 Instruments for assisted vaginal delivery, www.cochrane.org (באנגלית) לידת מלקחיים, באתר "מרכז מידע ליולדת", ‏2020 לידת ואקום: כל המידע ליולדת, באתר לידה, ‏ספטמבר 2014 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הגל השקט

הגל השקט הוא כינוי לערוץ רדיו ששידוריו פורצים את הדממה רק במקרה של אזעקת אמת. שידורי "הגל השקט" – שהם "ככל הידוע המצאה ישראלית מקורית בתחום הרדיו והאזעקה" – החלו בלילות מלחמת המפרץ הראשונה, מיום 24 בינואר 1991, על בסיס התדרים של ערוץ הרדיו "צה"ל 2" של גלי צה"ל, ויועדו להתראה עבור אזרחים שגרו באזורים מבודדים, אשר מצד אחד חששו שלא להתעורר בזמן השמע אזעקה ומצד שני לא רצו להשאיר מכשיר טלוויזיה או רדיו רועש למשך כל הלילה. כל ערב, המעבר מהתוכניות הרגילות לגל השקט צוין בהשמעת השיר "בובה זהבה", של להקת החלונות הגבוהים. יוזם הפעלת "הגל השקט" היה פרופ' פרץ לביא, ראש המעבדה לחקר השינה בטכניון (ולימים נשיא הטכניון). עם התקדמות ימי המלחמה, הורחב השימוש ב"גל השקט" גם לשבתות, על מנת לאפשר לציבור שומרי השבת לקבל עדכונים ביטחוניים בעת השמע אזעקה, וזאת ללא הצורך להדליק את מקלט הרדיו בשבת, אלא להשאירו מופעל לכל משך השבת. שימוש חוזר ברעיון "הגל השקט" נעשה לימים גם בזמן מלחמת לבנון השנייה, מבצע עופרת יצוקה, מבצע עמוד ענן, מבצע צוק איתן, מבצע שומר החומות ומבצע מגן וחץ, אך בניגוד לימי מלחמת המפרץ, התדרים שהוקצו היו אזוריים בלבד (קול המוסיקה, רדיו חיפה, רדיו דרום, רדיו קול ברמה, רדיו קול חי, רדיו תל אביב, גלי ישראל, וכולי). בתחנת הרדיו שורר שקט מוחלט בכל שעות היממה (24/7) והוא משדר רק כאשר נקלעים לשעת מצוקה. במלחמת חרבות ברזל נעשה לראשונה שימוש בגל שקט בטלוויזיה. בהנחיית הרבנות הראשית ופיקוד העורף, במהלך השבת ערוץ עכשיו 14 החל להסב את שידוריו למתכונת של הצגת התראות פיקוד העורף בשקופיות טקסט. הרבנים הראשיים לישראל הנחו את הציבור המעוניין בכך להשאיר את הערוץ דלוק מלפני כניסת השבת. הגל השקט, בלקסיקון "העין השביעית" לתקשורת ועיתונות רפי מן, לא יעלה על הדעת: ציטוטים, ביטויים, כינויים ומטבעות לשון, אור יהודה: הד ארצי, תשנ"ח 1998, עמ' 68. ערוץ 14 יפעל בשבת על הגל השקט למען שומרי השבת, באתר "סרוגים", 12 באוקטובר 2023 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
בלו ולנטיין

בלו ולנטיין (באנגלית: Blue Valentine) הוא סרט דרמה אמריקאי משנת 2010 בבימויו של דרק סיאנפרנס, אודות זוג נשוי בתקופות שונות במהלך יחסיהם. בסרט משחקים בתפקידים הראשיים ראיין גוסלינג ומישל ויליאמס. הסרט זכה לביקורות חיוביות וויליאמס הייתה מועמדת לפרס אוסקר לשחקנית הטובה ביותר עבור משחקה בסרט. הסרט יצא בארצות הברית ב-24 בינואר 2010 בפסטיבל סאנדנס, וב-29 בדצמבר 2010 ברחבי המדינה. בבריטניה הסרט יצא ב-14 בינואר 2011. הסרט עוקב לסירוגין אחרי שתי תקופות שונות במערכת יחסיהם של דין וסינדי. בעבר, דין (ראיין גוסלינג) הוא סבל שנשר מהתיכון וסינדי (מישל ויליאמס) היא נערה החולמת ללמוד רפואה וגרה עם משפחתה הלא מאושרת בפנסילבניה. הם נפגשים במקרה כאשר דין מעביר חפצים לבית אבות שבו סבתה של סינדי גרה. הם מתאהבים למורת רוחו של אביה של סינדי. הם מתחתנים כאשר נודע להם שסינדי בהריון מחברה הקודם, בובי (מייק ווגל), ודין מוכן לעזור לה בגידול הילדה. בהווה, דין, העובד כצבע וסינדי העובדת כאחות, מגדלים את ילדתם פרנקי אך מתקשים לשמור על האהבה שפרחה ביניהם בעבר. דין מחליט לקחת את סינדי למוטל בסוף השבוע בתקווה לשקם את נישואיהם, אך במהרה היחסים בין השניים מדרדרים. ראיין גוסלינג - דין מישל ויליאמס - סינדי פיית ולדייקה - פרנקי ג'ון דומאן - ג'רי מייק ווגל - בובי מרשל ג'ונסון - מרשל ג'ן ג'ונס - סבתא של סינדי הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 89%. הופעתם של ויליאמס וגוסלינג זכתה לביקורות מהללות. הסרט הכניס כ-9.7 מיליון דולר בארצות הברית וכ-2.6 מיליון דולר מחוץ לארצות הברית. מועמדות לפרס אוסקר לשחקנית הטובה ביותר (מישל ויליאמס) מועמדות לפרס גלובוס הזהב לשחקנית הטובה ביותר - סרט דרמה (מישל ויליאמס) מועמדות לפרס גלובוס הזהב לשחקן הטוב ביותר - סרט דרמה (ראיין גוסלינג) מועמדות לפרס אינדפנדנט ספיריט לשחקנית הטובה ביותר (מישל ויליאמס) מועמדות לפרס הלוויין לסרט הטוב ביותר מועמדות לפרס הלוויין לשחקנית הטובה ביותר (מישל ויליאמס) מועמדות לפרס הלוויין לשחקן הטוב ביותר (ראיין גוסלינג) אתר האינטרנט הרשמי של בלו ולנטיין "בלו ולנטיין", במסד הנתונים הקולנועיים IMDb (באנגלית) "בלו ולנטיין", באתר AllMovie (באנגלית) "בלו ולנטיין", באתר Rotten Tomatoes (באנגלית) "בלו ולנטיין", באתר Box Office Mojo (באנגלית) "בלו ולנטיין", באתר Metacritic (באנגלית) "בלו ולנטיין", באתר אידיבי "בלו ולנטיין", במסד הנתונים הקולנועיים KinoPoisk (ברוסית) אבנר שביט‏, הכחול האפור הזה: על "בלו ולנטיין" עם מישל וויליאמס, ריאן גוסלינג, באתר וואלה, 27 בפברואר 2011 יעל שוב, כחול עמוק - ביקורת על "בלו ולנטיין"(הקישור אינו פעיל), באתר Time Out תל אביב, 24 בפברואר 2011
הסמיזינגטונס

הסמיזינגטונס (באנגלית: The Smeezingtons) הם חבורת מפיקים ופזמונאים אמריקאים העובדים במשותף. החברים בסמיזינגטונס הם ברונו מארס, פיליפ לורנס, ארי לוין ולעיתים מצטרף אליהם ברודי בראון. בין הלהיטים אותם כתבה, חלקם אף הפיקה, החבורה נמנים "Right Round", ‏"Wavin' Flag",‏ "Forget You", ‏"Nothin' on You"‏, "Billionaire",‏"Just the Way You Are" ו-"Grenade". אתר האינטרנט הרשמי של הסמיזינגטונס הסמיזינגטונס, ברשת החברתית אקס (טוויטר) הסמיזינגטונס, באתר AllMusic (באנגלית) הסמיזינגטונס, באתר MusicBrainz (באנגלית) הסמיזינגטונס, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
זי זי טופ

זי זי טופ (באנגלית: ZZ Top) היא להקת הארד רוק שהוקמה ביוסטון, טקסס בשנת 1969 ופעילה עד היום. את הלהקה הקימו בילי גיבונס (אנ') - זמר וגיטריסט, דאסטי היל (אנ') - גיטרה בס, קלידים וקולות ופראנק בירד (אנ') - תופים. ביל האם (אנ') הוא מנהל ומפיק הלהקה. דאסטי היל נפטר בתאריך 28 ביולי 2021. בראיון שנתן בילי גיבונס ב-2008 בערוץ הטלוויזיה הציבורית KLRU, באוסטין, טקסס, הוא סיפרשבאותו זמן הוא תלה על קירות החדר את הפוסטרים של כל זמרי הבלוז שעמדו להופיע בעיר. בקצה אחד של הקיר היה פוסטר של הזמר זי זי היל (אנ') ובקצה השני היה הפוסטר של בי. בי. קינג. והוא חשב על חיבור של שני השמות לשם: זי. זי. קינג. לאחר כ-30 שניות הוא שינה את השם לשם הנוכחי: ZZ Top שמשמעותו: זי.זי. למעלה (כי המלך הוא מעל כולם). קודם לכן היו סברות שהשם הגיע מהאות Z שהייתה חרוטה על דלת האסם שלו, או שהשם הגיע משם היצרן של ניירות לגלגול סיגריות: Zig Zig. סגנונה המוזיקלי של הלהקה הוא רוק-גיטרות פשוט במבנהו אך מלוטש מבחינת עיבוד והפקה, מבוסס טקסס בלוז עם השפעות מוזיקת קאנטרי ורוק אנד רול. ללהקה תדמית חיצונית מגובשת ואיקונית: גיבונס והיל מופיעים עם זקנים ארוכים (משמעות שם משפחתו של בירד היא "זקן" והוא מופיע תמיד מגולח), כובעי בוקרים ומשקפי שמש. הם מנגנים על גיטרות מיוחדות (כגון גיבסון "Flying V") ונוצצות. רוב מילות השירים הומוריסטיות וכוללות רמזים מיניים. בשנת 2004 נבחרה הלהקה להיכל התהילה של הרוק אנד רול. אלבומיהם Tres Hombres (ספרדית: שלושה גברים) מ-1973 ו-Eliminator מ-1983 נכללים ברשימת 500 האלבומים הטובים ביותר של הרוק אנד רול של מגזין רולינג סטון. האלבום Eliminator נבחר במקום ה-39 ברשימת 100 האלבומים הטובים ביותר של שנות ה-80 של הרולינג סטון וזכה למכירות שהקנו לו מעמד "אלבום יהלום" (מעל 10 מיליון עותקים). מדיה וקבצים בנושא זי זי טופ בוויקישיתוף אתר האינטרנט הרשמי של זי זי טופ (באנגלית) זי זי טופ, ברשת החברתית פייסבוק זי זי טופ, ברשת החברתית אקס (טוויטר) זי זי טופ, ברשת החברתית אינסטגרם זי זי טופ, סרטונים בערוץ היוטיוב זי זי טופ, ברשת החברתית Goodreads זי זי טופ, במסד הנתונים הקולנועיים IMDb (באנגלית) זי זי טופ, באתר AllMovie (באנגלית) זי זי טופ, באתר Rotten Tomatoes (באנגלית) זי זי טופ, באתר Metacritic (באנגלית) זי זי טופ, באתר אפל מיוזיק (באנגלית) זי זי טופ, באתר ספוטיפיי זי זי טופ, באתר סאונדקלאוד (באנגלית) זי זי טופ, באתר Last.fm (באנגלית) זי זי טופ, באתר AllMusic (באנגלית) זי זי טופ, באתר MusicBrainz (באנגלית) זי זי טופ, באתר דיזר זי זי טופ, באתר Discogs (באנגלית) זי זי טופ, באתר Songkick (באנגלית) זי זי טופ, באתר Genius זי זי טופ, באתר SecondHandSongs זי זי טופ, באתר בילבורד (באנגלית) זי זי טופ, באתר טיידל (באנגלית) זי זי טופ, באתר אמזון מיוזיק זי זי טופ, באתר אנציקלופדיה בריטניקה (באנגלית) באתר היכל התהילה של הרוק אנד רול (באנגלית) באתר VH1 (באנגלית) מייקל האן, הגרדיאן, והדרת פני זקן, זי זי טופ: האבסורד של הבלוז חוזר, באתר הארץ, 19 בנובמבר 2012 ראו: https://www.youtube.com/watch?v=Pj94oJrBbwQ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קבר ליי צ'נג אוק מתקופת האן

קבר לאי צ'נג אוק מתקופת שושלת האן (באנגלית: Lei Cheng Uk Han Tomb Museum, בסינית: 李鄭屋古墓) הוא מוזיאון ארכאולוגי בו מוצג קבר לבנים שהתגלה מתקופת שושלת האן. המוזיאון ממוקם ברחוב טונקין, שבמחוז שאם שוי פו, בצפון מערב חצי האי קאולון שבהונג קונג. הקבר נבנה בתקופת שושלת האן המזרחית (בין 25 - 220 לספירה), אף שיש הסוברים כי הקבר נבנה בתקופת השושלות הדרומיות. הקבר בנוי לבנים (גודל כל לבנה 40 על 20 על 5 ס"מ), ובו ארבעה חדרים בצורת צלב. החדר המרכזי מקורה בכיפה ספירלית, ואילו החדרים הצדדיים מקורים בתקרה כיפתית. ככל הנראה החדר הפנימי היה חדר הקבורה, החדרים הצידיים שימשו לאחסון, והחדר הקדמי לטקסים דתיים. בקבר התגלו ממצאים רבים הדומים לקברים אחרים מתקופת שושלת האן שהתגלו בדרום סין. ממצאים אלה מעידים על הקשר התרבותי והמסחרי בין אזור הונג קונג לדרום סין. הקבר התגלה במקרה באוגוסט 1955 עת שממשלת הונג קונג ביצעה עבודות עפר באזור במטרה להקים במקום את שכונת ליי צ'נג אוק. הקבר נחפר על ידי אוניברסיטת הונג קונג. בתום החפירות, בשנת 1957 הקבר נפתח לקהל. בנובמבר 1988 הוכרז הקבר כאתר מורשת תרבותית של הונג קונג. על מנת להגן על הקבר, לא מותרת כניסת מבקרים לקבר עצמו, ונשמרת בו טמפרטורה ולחות קבועים. בשנת 1969 עבר המוזיאון במקום לשליטת המועצה העירונית, ובשנת 1975 הפך לסניף של המוזיאון להיסטוריה של הונג קונג, המנוהל על ידי מחלקת הפנאי והתרבות של ממשלת הונג קונג. בשנת 1988 נבנה אולם תצוגה חדש. אולם זה והתצוגות שבו שופצו בשנת 2005. במוזיאון מתואר גיליו הקבר וכן ממצאי ברונזה וכלי חרס שהתגלו בקבר. דימוי מחשב מתאר באנימציה תלת־ממדית את פנים הקבר למבקרים. הממצאים שהתגלו בקבר מאפשרים להציג תערוכה של כלי אוכל ושל סוגי המזון והמשקאות שהיו נהוגים בתקופת שושלת האן. באולם התצוגה השני מוצגים שלבי החפירה וכן דגמים של האתר ותוכניות שלו. באולם התצוגה השלישי מוצגים ממצאים שהתגלו בקבר, ובהם כלי בישול, כלי אוכל, כלי אחסון מזון, וכן דגמים של מבנים (דגמים של בית, של באר, של תנור אוכל, ושל ממגורה) עשויים חרס אשר התגלו בקבר. כמו כן מוצגים קערות, מראות ופעמונים העשויים ברונזה שהתגלו באתר. בסמוך למוזיאון הוקם גן סיני בסגנון שושלת האן, ובו ביתן סיני, מגדלי שמירה, בריכת דגים ופסלי סלעים. המוזיאון להיסטוריה של הונג קונג מדיה וקבצים בנושא קבר ליי צ'נג אוק מתקופת האן בוויקישיתוף אתר האינטרנט הרשמי של קבר ליי צ'נג אוק מתקופת האן סקר של מבנה הקבר שנערך לקראת שיפוצו
דינג (כלי)

דינג (בסינית: 鼎) הוא כלי אשר שימש בסין הקדומה. כלי זה היה קערה עמוקה, דמוית יורה, ולו רגליות, מכסה ושתי ידיות, אחת למול השנייה. כלים אלה היו בצורה עגולה (עם שלוש רגליות) או מלבנית (עם ארבע רגליות). בתחילה כלים אלה היו עשויים מחרס, אולם החל מתקופת שושלת שאנג (1600 לפנה"ס - 1046 לפנה"ס) החלו לצקת אותם מברונזה. הכלים שימשו לבישול, אחסנת מזון, ולהכנת מזון טקסי שהוגש בעת פולחן האבות. בתרבות הסינית, הדינג סימל בעלות או שליטה על שטח אדמה, והבעלות בדינג הייתה סמל סטטוס. מסיבה זו יצק יו הגדול מייסד שושלת שיה את תשעת הדינגים (לכל אחד שלוש רגלים) על מנת לסמל את שליטתו בתשעה מחוזות סין, ולימים השליטה בכל תשעת הדינגים סימל את השליטה החוקית בסין. מבנה מוזיאון שנגחאי נועד לדמות צורת דינג עשוי ברונזה. כלי ברונה מסין אתר הגלריה הלאומית לאמנות שבוושינגטון די. סי. דינג, באתר אנציקלופדיה בריטניקה (באנגלית)
דינג

האם התכוונתם ל... דינג (כלי) – יורת חרס או ארד מסין חרסינת דינג – סגנון כלי חרסינה שיוצרו בסין החל משושלת טאנג ועד שושלת ג'ין אישים דינג ג'ונווי (יליד 1987) – שחקן סנוקר סיני דינג ליי (יליד 1971) – איש עסקים סיני דינג לירן (יליד 1992) – שחמטאי סיני בדרגת רב אמן, אלוף העולם בשחמט לשנת 2023 דנג (פירושונים)
יורה (כלי)

יוֹרָה (או קַלַּחַת) היא סיר בישול גדול עשוי מתכת אשר מיועד לבישול מעל אש פתוחה. לרוב לכלי מתלה המאפשר תלייתו מעל המדורה. בעת העתיקה שימשו כלים אלה לבישול בתנאי שטח, ואוזכרו בסיפורי עם ובמיתולוגיות שונות. כיום, עקב התפתחות המטבח המודרני פחת השימוש בכלים אלה, ובתרבות המערבית נותר אזכורם בעיקר באגדות עם ובפולקלור. קערה מסוג זה אוזכרה במחזהו של ויליאם שייקספיר "מקבת'" ככלי ששימש את שלוש המכשפות - "האחיות הרעות". במיתולוגיה האירית משמשים כלים אלה על מנת לאחסן את אוצרם של הלפרקונים. במיתולוגיה הקלטית מצויה מסורה אודות יורה שחורה העשויה מתכת, אשר גופות חיילי אויב המוכנסות אליה היא מקימה לתחייה את החיילים והם מצייתים למכשף שהחיה אותם. מיתולוגיה זו היוותה בסיס לספרו של לויד אלכסנדר "היורה השחורה" (1965), אשר על בסיסו הפיקו אולפני וולט דיסני את סרט ההנפשה "הקדירה השחורה" (1985). דינג - סוג כלי שהיה נפוץ בסין בתקופת הברונזה פויקה מדיה וקבצים בנושא יורה בוויקישיתוף
המודיעין הכללי של מצרים

מנגנון המודיעין הכללי (בערבית: جهاز المخابرات العامة, גִיהאז אל-מוח'אבראת אל-עאמה, או בקיצור: אל-מוח'אבראת) של מצרים הוא סוכנות הביון המצרית העיקרית המופקדת על איסוף מודיעין ברמה הלאומית ואחראית על כל סוגי המודיעין, פנים וחוץ, בדגש על לוחמה בטרור. הסוכנות היא חלק מקהיליית המודיעין של מצרים, הכוללת גם את מנהלת המודיעין הצבאי והסיור (ادارة المخابرات الحربية والاستطلاع), שהוא המודיעין הצבאי המצרי, ואת הביטחון הלאומי של מצרים (יורש מנגנון חקירות ביטחון המדינה, جهاز مباحث أمن الدولة) שהוא המנגנון המקביל לשב"כ ול-FBI האמריקני, שמטהו שכן ברובע נאסר בקהיר. סוכנות הביון המצרית הוקמה ב-1954 על ידי נשיא מצרים גמאל עבד אל נאצר, שהפקיד את הארגון בידיו של זכריא מוחי א-דין. הסוכנות התחזקה וקיבלה חשיבות רבה יותר כאשר סלאח נאצר מונה לעמוד בראש הארגון. בתקופתו נוצרו מחלקות ראשיות לקשר רדיו, מחלקת מחשבים ומחלקה למבצעים חשאיים. הוא עמד בראש הארגון במשך 10 שנים (מ-1957 עד 1967) עד שפרש מתפקידו בשל בעיות בריאות ועקב הכישלון המודיעיני המצרי במהלך המלחמה נגד ישראל. במשך שנים רבות שמו של ראש המודיעין הכללי היה חשאי ולא ידוע בציבור ואפילו לבכירי הממשל המצרי עצמו, למעט הנשיא ומקורביו. את הטאבו הזה שבר ראש המודיעין הכללי הגנרל עומר סולימאן, שמונה לעמוד בראש הארגון ב-1993 והיה ראש המודיעין המצרי עד ינואר 2011 עת מונה לסגן נשיא מצרים. שמו של סולימאן החל להתפרסם כאשר היה לשליחו המיוחד של הנשיא חוסני מובארכ לישראל, לארצות הברית ולעזה בנושאי תיווך שונים. כפי שהצלחות בעולם הביון לעולם אינן מתפרסמות בה בשעה שכשלונות בשדה הקרב המודיעיני הופכות לשערורייה בקנה מידה עולמי - כך היו גם פעולות מינהל המודיעין הכללי המצרי, שהצלחותיו הפכו לסדרות טלוויזיה וסרטי קולנוע מצליחים במצרים. אחת ההצלחות המזהירות ביותר של הארגון הייתה החדרת סוכן בקרב העולים שהיגרו לישראל ממצרים. הסוכן, רפעת אל גמאל, חי בישראל במשך 18 שנים עד שנחשף ואולץ לעבוד כסוכן כפול. במהלך שנותיו בארץ הוא יצר רשת ריגול בכמה תחומים. למרות העובדה שישראל ומצרים חתומות על הסכם שלום מ-1979 ובו סעיף לפיו המדינות התחייבו שלא לרגל זו אחר זו, מנגנון המודיעין הכללי של מצרים מודיע מדי כמה שנים על "חשיפת רשתות ריגול ישראליות". זכריא מוחי א-דין (1954-1956) עלי סאבּרי (1956-1957) צלאח נאצר (1957-1967) אמין הוידי (1967-1970) אחמד כאמל (1970-1971) אחמד אסמאעיל עלי (1971-1973) אחמד עבד א-סלאם תופיק (1973-1975) כמאל חסן עלי (1975-1978) מוחמד סעיד אל-מאחי (1978-1981) אבראהים פואד נסאר (1981-1983) רפעת עת'מאן ג'יבריל (1983-1986) אמין נמר (1986-1989) עומר נֶגְם (1989-1991) נוּר א-דין עפיפי (1991-1993) עומר סולימאן (1993-2011) מוראד מוואפי (31 בינואר 2011 - אוגוסט 2012) מוחמד ראפת שחאתה (2012 - יולי 2013). אחמד פריד א-תהאמי (יולי 2013 - דצמבר 2014) חאלד פאוזי (דצמבר 2014 - ינואר 2018) עבאס כאמל (ינואר 2018 -) פרשת לבון משטרת מצרים מדיה וקבצים בנושא המודיעין הכללי של מצרים בוויקישיתוף פסח מלובני, מעללי המודיעין המצרי הכללי, חלק א', מבט מל"מ 85, 2019, עמ' 24-27 פסח מלובני, מעללי המודיעין המצרי הכללי, חלק ב', מבט מל"מ 86, 2020, עמ' 48-51 רועי קייס, מורסי הדיח את ראש המודיעין ואת מושל צפון סיני, באתר ynet, 8 באוגוסט 2012 מי אתה שר המודיעין המצרי החדש?, יולי 2013] רועי קייס, פיוס קטארי-מצרי: 'אויב חמאס' בקהיר הוחלף, באתר ynet, 20 בדצמבר 2014
חרסינת דינג

חרסינת דינג (בסינית: 定瓷) היא סוג של חרסינה שיוצרה באזור דינגז'ו החל משלהי תקופת שושלת טאנג ועד שושלת ג'ין, והפופולריות שלה הייתה בשיאה בתקופת שושלת סונג. חרסינה זו מאופיינת בצבע הלבן דמוי הפנינה שלה, והיא כוללת כלים מסוגים שונים ומרמות מוצר שונים (מוצריה כוללים הן כלי חרס עדינים עבור החברה הגבוהה, ואף עבור החצר הקיסרית והן כלי חרס פשוטים). כלים אלה היוו השראה לכלי החרסינה שיוצרו מאוחר יותר בג'ינגדז'ן והיוו מקור לחיקוי לכלים שיוצרו בתקופות שושלת מינג ואף שושלת צ'ינג. חרסינת יו מדיה וקבצים בנושא חרסינת דינג בוויקישיתוף חרסינת דינג באתר המוזיאון הבריטי חרסינת דינג, באתר אנציקלופדיה בריטניקה (באנגלית)
בתי נייטין

בתי נייטין הוא מתחם בניינים שנבנו במקור כהרחבה של שכונת מאה שערים בירושלים. שכונת בתי נייטין נוסדה בשנת 1901 (ה'תרס"ב) על ידי הרב שמואל זנוויל שפיצר ועל שמו של הנדבן והתורם המפורסם הרב מנחם נייטין שעלה מארצות הברית לישראל והשתכן בירושלים. הוא הקים את בית מדרשו "מנחם ציון" ברובע היהודי בירושלים, שהתפרסם בשל אנשי המקצוע ובעלי המלאכה המגוונים שהיו מתפללים בו בקביעות. בבית הכנסת בשכונה היו מספר דמויות בולטות, בהן המקובל הרב אהרן שלמה מהריל, הרב מאיר הלר, הרב אהרן יעקב פרוש, הרב חיים יוסף דינקלס, הרב יוסף רוטמן, הרב יעקב יהודה סלנט והרב שמואל תפילינסקי. למרות שרעיון בנייתה היה הרחבת מאה שערים, היא קיבלה 'עצמאות' וכיום היא שכונה בפני עצמה.[דרוש מקור] בשכונת בתי נייטין נבנו בתי מדרש של חצרות ופלגים שונים בירושלים. אדמור"ה של חסידות תולדות אהרון בנה את ישיבת תולדות אהרן המרכזית בירושלים במתחם בתי נייטין, עם הישיבה המרכזית נבנה תלמוד תורה לילדי החסידים, כמו כן, רוב השכונה מאוכלסת באנשי חסידות תולדות אהרון. כמו שכונת מאה שערים הגובלת בשכונת בתי נייטין נבנתה בתי נייטין כשטח סגור וכמתחם דירות מובדל מהסובבים אותו. בתי השכונה נבנו כהפרדה בין מאה שערים לסובבים אותה והם משמשים כ'גבול' בין פנים מאה שערים לכל החיצוניות שמעבר לבתי שכונת בתי נייטין. לבתי נייטין שתי כניסות ראשיות העוברות דרך בנייני רחובה הראשי של שכונת מאה שערים המופנים כלפי פנים, שתי הכניסות מקורות והן משמשות כמעברים ראשיים במאה שערים. רחובה הראשי של השכונה נקרא רחוב ז. שפיצר ע"ש מייסד שכונת בתי נייטין, הרב זאוויל שפיצר. הרחוב גובל בשכונת בתי אונגרין ובשכונת מאה שערים, הוא אף מתחבר לרחוב מאה שערים. יהושע בן-אריה, ‏עיר בראי תקופה - ירושלים החדשה בראשיתה, ירושלים: הוצאת יד יצחק בן-צבי, 1979, באתר "כותר", עמ' 298–299. בשעריך ירושלים-חלק ראשון - גראייבסקי, פנחס מרדכי בן צבי ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
נעמן

האם התכוונתם ל... נעמן בן בנימין – דמות מקראית בספר בראשית נעמן שר צבא ארם – דמות מקראית בספר מלכים נעמן (אל) – כינוי פיניקי לאל השומרי תמוז אדוניס – גרסת המיתולוגיה היוונית לנעמן/תמוז נחל נעמן – נחל בישראל נעמן – השם התנ"כי לכלנית מצויה נעמן (בית חרושת) – בית החרושת ללבנים שהקימה התנועה הקיבוצית ליד עכו בשנת 1939 נעמן (חברה) – חברה לכלי בית מוסד חינוכי נעמן – בית ספר על יסודי שאוחד עם מוסד חינוכי אושרת לבית חינוך אופק היכל הספורט נעמן – אולם הבית של הפועל מטה אשר עכו, מכיל 1900 מקומות אנשים: אבו נעמן – משה סתוי, מספר יידי ועברי אדיר נעמן – ראש המועצה אזורית שפיר יונית נעמן – משוררת שראלית מאיר נעמן – פסיכולוג קליני ישראלי נעמאן בן אל-מונד'ר – מלך לחמידי אל נעמאן בן ת'אבת אבו חניפה – מייסד האסכולה החנפית באסלאם
תבחין משולש

תבחין משולש (וכן בדיקה המשולשת, באנגלית: Triple test) היא בדיקת דם המבוצעת במהלך ההיריון, בטרימסטר השני בין השבועות 15–22. בדיקה זו מודדת את ערכי רמת חלבון עוברי (AFP) בדם, רמת האסטריול ורמת ההורמון BHCG. לבדיקה יש רגישות של 70%. תוצאה גבוהה של הבדיקה מצביעה על סיכון גבוה לבעיות כרומוזומליות שונות (ומומים בתעלה השדרתית), ועל נשים הרות שאצלן נתגלתה תשובה חריגה, לעבור בדיקות נוספות ובעלות ספציפיות ורגישות גבוהות יותר (כגון דיקור מי שפיר) על מנת להעריך האם קיימים מומים כאמור. המומים הנפוצים ביותר הנסקרים הם תסמונת דאון, טריזומיה 18, מומי תעלת השדרה כגון ספינה ביפידה, ומומים נוספים כגון איכתיוזיס ומומים הקשורים לקיר הבטן. כך לדוגמה, רמה גבוהה של BHCG ורמה נמוכה של AFP עלולות לרמז על תסמונת דאון, רמות נמוכות של שלושת חלבונים אלו עלולה לרמז על טריזומיה 18, רמה גבוהה של חלבון עוברי עלולה להצביע על מומים שונים במערכת העצבים ובתעלת השדרה כגון ספינה ביפידה, אומפלוצלה, גסטרוסכיזיס (או גם על היריון מרובה עוברים). בחלק מן המרכזים הרפואיים נמדדת גם רמת ההורמון אינהיבין, ואז בדיקה זו נקראת התבחין המרובע (Quad test). בדיקת התבחין המשולש אינה בדיקת אבחנה אלא מהווה אחת חלק מבדיקות סקר בהיריון, ובמקרים רבים על אף שתוצאת הבדיקה חריגה, העובר בריא לחלוטין. עם זאת, בדיקה זו מהיותה בדיקת סקירה, מאפשרת להמשיך ולנסות לאבחן באמצעים ספציפיים יותר מקרים בהם התוצאות פתולוגיות. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.